ഡോ കെ പി ഹരിദാസന് എന്ഡോവ്മെന്റ് പുരസ്കാരത്തിനായി പ്രബന്ധങ്ങള് ക്ഷണിച്ചു കോഴിക്കോട്: ഡോ. കെ.പി. ഹരിദാസന് എന്ഡോവ്മെന്റ് പുരസ്കാരത്തിനായി ഗവേഷണ പ്രബന്ധങ്ങള് ക്ഷണിച്ചു. വെള്ളിത്തിരയിലെ അരികു ജീവിതങ്ങള് Marginalised Lives in the Silver Screen എന്ന വിഷയത്തിലാണ് ഗവേഷണം നടത്തേണ്ടത്. കാലിക്കറ്റ് സര്വകലാശാല ചരിത്ര വിഭാഗം മുന് ഗവേഷകനും അദ്ധ്യാപകനുമായിരുന്ന ഡോ: കെ പി ഹരിദാസന്്റെ സ്മരണാര്ത്ഥം അദ്ദേഹത്തിന്റെ സുഹൃത്തുക്കളും സഹപ്രവര്ത്തകരും അധ്യാപകരും ചേര്ന്ന് രൂപീകരിച്ചതാണ് ഡോ: കെ. പി. ഹരിദാസന് ഫൗണ്ടേഷന്. പ്രബന്ധവും മറ്റു വിശദാംശങ്ങളും https:www.haridasanfoundation.in എന്ന വെബ്സൈറ്റിലെ പേപ്പര് സബ്മിഷന് ഫോമിലാണ് സമര്പ്പിക്കേണ്ടത്. പ്രബന്ധം ലഭിക്കേണ്ട അവസാന തിയ്യതി 2021 സെപ്തംബര് 27ആണ്. നിശ്ചിത സമയത്തിനകം ലഭിക്കുന്ന പ്രബന്ധങ്ങളില് നിന്ന് ജഡ്ജിങ് പാനല് തെരഞ്ഞെടുക്കുന്ന ഒന്നും രണ്ടും സ്ഥാനങ്ങള്ക്ക് സര്ട്ടിഫിക്കറ്റും കാഷ് അവാര്ഡും ഫലകവും നല്കും. അവാര്ഡുകള് ഒക്ടോബര് 15ന് കാലിക്കറ്റ് സര്വകലാശാലയില് വച്ച് നടക്കുന്ന പരിപാടിയില് വിതരണം ചെയ്യും. നിബന്ധനകള് PG, MPhil, Ph.D വിദ്യാര്ത്ഥികള്ക്ക് പ്രബന്ധങ്ങളയക്കാം. Ph.D തീസിസ് സമര്പ്പിച്ച് അവാര്ഡ് ചെയ്യാനിരിക്കുന്നവര്ക്കും പങ്കെടുക്കാം. ഒരാള്ക്ക് ഒരു പ്രബന്ധം മാത്രമേ അയക്കാന് സാധിക്കൂ. പ്രബന്ധം മുമ്ബ് പ്രസിദ്ധീകരിച്ചതോ പ്രസിദ്ധീകരണത്തിനോ മറ്റേതെങ്കിലും അവാര്ഡുകള്ക്കോ സമര്പ്പിച്ചതാേ ആവാന് പാടില്ല. നിശ്ചിത സമയത്തിനു ശേഷം ലഭിക്കുന്ന പ്രബന്ധങ്ങള് ഒരു കാരണവശാലും പരിഗണിക്കുന്നതല്ല. തെരഞ്ഞെടുക്കുന്ന പ്രബന്ധങ്ങള് നിബന്ധനകള്ക്കു വിധേയമായി പ്രസിദ്ധീകരിക്കും. ജഡ്ജിങ് പാനലിന്്റെ തീരുമാനം അന്തിമമായിരിക്കും. പ്രബന്ധം ഇംഗ്ലീഷിലോ മലയാളത്തിലോ സമര്പ്പിക്കാം. പ്രബന്ധം ചുരുങ്ങിയത് 1000 വാക്കിനും പരമാവധി 3000 വാക്കിനുമിടയിലായിരിക്കണം. ടൈപ്പ് ചെയ്ത പ്രബന്ധത്തിന്്റെ docx, pdf കോപ്പികള് അയക്കണം. കുറിപ്പുകളും റഫറന്സും എന്ഡ്നോട്ടായാണ് ക്രമീകരിക്കേണ്ടത്. പേപ്പര് സബ്മിഷനുമായി ബന്ധപ്പെട്ട സംശയങ്ങള്ക്ക് താഴെ കൊടുത്തിരിക്കുന്ന ഈമെയില് അഡ്രസിലോ ഫോണ് നമ്ബറുകളിലോ ബന്ധപ്പെടാവുന്നതാണ്. Email : haridasanfoundationgmail.com Dr. Sajnesh E. V. 9495561922 Dr. Shihabudheen T. P. 8547018074 Jidhu M. U. 9846252449 Dr. Vivek P. 9446581450